KOMISSION TÄYTÄNTÖÖNPANOPÄÄTÖS (EU) 2015/1214,

annettu 22 päivänä heinäkuuta 2015,

Euroopan investointihankeportaalin perustamisesta ja sen teknisestä eritelmästä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan strategisten investointien rahastosta, Euroopan investointineuvontakeskuksesta ja Euroopan investointihankeportaalista sekä asetusten (EU) N:o 1291/2013 ja (EU) N:o 1316/2013 muuttamisesta – Euroopan strategisten investointien rahasto 25 päivänä kesäkuuta 2015 annetun Euroopan parlamentin ja neuvoston asetuksen (EU) 2015/1017 (1) ja erityisesti sen 15 artiklan 1 kohdan,

sekä katsoo seuraavaa:

ON HYVÄKSYNYT TÄMÄN PÄÄTÖKSEN:

1 artikla

Perustetaan Euroopan investointihankeportaali, jäljempänä ’investointihankeportaali’.

Hyväksytään sen tekninen eritelmä, sellaisena kuin se esitetään liitteessä.

2 artikla

Hankkeiden sisällyttämisessä investointihankeportaaliin on noudatettava seuraavia kriteerejä:

hanketta (tai pienemmistä hankkeista koostuvaa ohjelmaa) varten tarvittavien investointien on oltava vähintään 10 miljoonaa euroa;

hankkeen on kuuluttava johonkin asetuksen (EU) 2015/1017 9 artiklan 2 kohdassa luetelluista osa-alueista;

hankkeen toteuttajan on oltava johonkin jäsenvaltioon sijoittautunut oikeussubjekti;

c)

hankkeen on oltava unionin oikeuden ja kyseeseen tulevan jäsenvaltion lainsäädännön mukainen;

hankkeen on oltava sellainen, että sen toteuttamisen odotetaan käynnistyvän kolmen vuoden kuluessa siitä, kun hankkeen sisällyttämistä investointihankeportaaliin on haettu.

3 artikla

Yksityisiltä hankkeiden toteuttajilta veloitetaan hakemuksen käsittelymaksu, joka on enintään 250 euroa hanketta kohti.

Julkiset hankkeiden toteuttajat on vapautettu tästä maksusta.

Maksutulot otetaan määrärahoiksi Euroopan parlamentin ja neuvoston asetuksen (EU, Euratom) N:o 966/2012 (2) 21 artiklan 4 kohdan ja asetuksen (EU) 2015/1017 15 artiklan 4 kohdan mukaisesti.

4 artikla

Tämä päätös tulee voimaan kahdentenakymmenentenä päivänä sen jälkeen, kun se on julkaistu 2015 Euroopan unionin virallisessa lehdessä.

(1) EUVL L 169, 1.7.2015, s. 1.

(2) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

LIITE

EUROOPAN INVESTOINTIHANKEPORTAALIN TEKNINEN ERITELMÄ

1. YLEISKUVAUS

Asetuksen (EU) 2015/1017 15 artiklan mukaisesti perustettu Euroopan investointihankeportaali, jäljempänä ’investointihankeportaali’, on julkinen verkkoportaali, johon on koottu unionissa toteutettavia investointihankkeita ja jonka avulla näihin hankkeisiin pyritään saamaan investointeja kaikkialta maailmasta. Investointihankeportaalin päätavoitteena on edistää ja nopeuttaa investointihankkeiden suunnittelua ja toteuttamista unionissa ja näin auttaa lisäämään työllisyyttä ja talouskasvua. Hankkeen julkaiseminen investointihankeportaalissa ei tarkoita sitä, että Euroopan komissio tai Euroopan investointipankki (EIP) olisi hyväksynyt hankkeen, ja myös sellaisille hankkeille, joita ei ole julkaistu portaalissa, voidaan myöntää unionin tai EIP:n rahoitustukea. Investointihankeportaalin odotetaan aloittavan toimintansa tammikuussa 2016.

Investointihankeportaalin tärkeimmät osatekijät ovat:

i) hankekuvaukset sisältävä tietokanta (hankekuvauksella tarkoitetaan yksittäisestä portaaliin sisältyvästä hankkeesta laadittua jäsenneltyä tiivistelmää);

ii) interaktiivinen hankekartta; ja

iii) interaktiivinen taulukkomuotoinen hankehakemisto.

Portaalissa olevat hankkeet ryhmitellään osa-alueisiin, jotka perustuvat asetuksen (EU) 2015/1017 9 artiklan 2 kohdassa lueteltuihin tavoitteisiin ja luokkiin.

2. INVESTOINTIHANKEPORTAALIN HALLINNOINTI JA SUHTEET HANKKEIDEN TOTEUTTAJIIN JA VERKKOSIVUSTON KÄYTTÄJIIN

Investointihankeportaalia hallinnoi Euroopan komissio, ja jäsenvaltiot voivat osallistua sen hallinnointiin. Investointihankeportaalin sisällön tuottajina ovat hankkeiden toteuttajat eli yksityiset ja julkiset oikeussubjektit.

Hankkeiden toteuttajat ja muut verkkosivuston rekisteröityneet käyttäjät voivat osallistua investointihankeportaalin toimintaan, jos ne hyväksyvät investointihankeportaalin ehdot. Näillä ehdoilla pyritään varmistamaan, että hankkeiden toteuttajilta saadut portaalissa julkaistut tiedot ovat laadukkaita. Samalla niissä korostetaan sitä, ettei Euroopan komissio takaa julkaistujen tietojen paikkansapitävyyttä eikä sitä voida saattaa vastuuseen mistään hankkeen julkaisemisesta seurauksena olevasta vaatimuksesta.

Verkkosivustolla on vastuuvapauslauseke, jolla ilmoitetaan käyttäjille, ettei Euroopan komissio voi taata julkaistujen tietojen paikkansapitävyyttä ja että mahdollisten investoijien on huolehdittava siitä, että ne arvioivat hankkeet, muun muassa niiden taloudelliset ja kaikki muut investointipäätöksen kannalta merkitykselliset näkökohdat, käyttämällä omia tavanomaisia due diligence -menettelyjään.

3. HANKKEIDEN ALKUARVIOINTI

Euroopan komission yksiköt suorittavat hankkeiden alkuarvioinnin tämän päätöksen 2 artiklassa säädettyjen portaaliin sisällyttämistä koskevien kriteereiden mukaisesti. Jäsenvaltioita pyydetään nimeämään yksi tai useampi yhteystaho ja allekirjoittamaan palvelutasosopimukset, joissa määritellään, miten ne osallistuvat hankkeiden alkuarviointiin. Siitä, miten EIP edistää investointihankeportaalia, tehdään palvelutasosopimus. Jotkin validointiprosessiin sisältyvät tekniset tehtävät, kuten hankkeen toteuttajan tunnistetietojen todentaminen, voidaan ulkoistaa kolmansille osapuolille.

Hankkeiden toteuttajien toimittamia tietoja ei julkaista, jos ne eivät pidä paikkaansa tai jos niiden julkaiseminen voi aiheuttaa oikeudellisia riskejä tai maineriskejä Euroopan komissiolle tai jäsenvaltioille tai molemmille. Hanketta koskevat tiedot poistetaan investointihankeportaalista, jos niitä ei ole saatettu ajan tasalle kolmeen vuoteen.